púruṣa íty ékaṁ saṃvatsará íty ékam átra tát samáṃ dvé vaí saṃvatsarásyā́horā́tré dvā́v imaú púruṣe prā́ṇā́v átra tát samáṃ tráya ṛtávaḥ saṃvatsarásya tráya imé púruṣe prā́ṇā́ átra tát samáṃ cáturakṣaro vaí saṃvatsaráś cáturakṣaro 'yáṃ yájamā́nó 'tra tát samáṃ páñcartávaḥ saṃvatsarásya páñcemé púruṣe prā́ṇā́ átra tát samáṁ ṣáḍ ṛtávaḥ saṃvatsarásya ṣáḍ imé púruṣe prā́ṇā́ átra tát samáṁ saptàrtávaḥ saṃvatsarásya saptèmé púruṣe prā́ṇā́ átra tát samám